வீடுகளில் வெள்ளம் புகுந்தும், சூழ்ந்தும் வெளியேற முடியாமல் சிக்கி தவித்து வருகின்றனர். கேரள மாநிலம் முழுவதும் 14 மாவட்டங்களிலும் கனமழை பெருவெள்ளம் பெரும் பாதிப்பை ஏற்படுத்தியுள்ளது. கேரள மக்களின் வாழ்க்கையை புரட்டி போட்டுள்ளது. 3 லட்சம் பேர் வீடுகளை விட்டு வெளியேறி நிவாரண முகாம்களில் தங்கியுள்ளனர். பல்லாயிரக் கணக்கானோர் வெள்ளத்தில் சிக்கி பரிதவித்து வருகின்றனர். பெரும் துயரத்தில் பாதிக்கப்பட்டுள்ள கேரள மக்களுக்கு மனிதாபிமான உதவிகள் செய்திட தோள் கொடுக்கவும், துணை நிற்க்கவும் தூத்துக்குடி மாவட்ட மக்களுக்கு மார்க்சிஸ்ட் கம்யூனிஸ்ட் கட்சி வேண்டுகோள் விடுக்கிறது.